མི་རིགས་ས་ཁོངས་རང་སྐྱོང་ནི་རང་རྒྱལ་གྱིས་མི་རིགས་ཀྱི་གནད་དོན་ཐག་གཅོད་བྱེད་པའི་རྩ་བའི་སྲིད་ཇུས་ཁོངས་རང་སྐྱོང་གི་བཅའ་ཁྲིམས་ནང་གཏན་འབེབས་གསལ་པོ་བྱས་ཡོད་པས་བོད་འདི་ཤང་ཀང་དང་ཨའོ་མན་གྱི་གནས་ཚུལ་དང་རྦད་དེ་མི་འདྲ་བ་དང་བདག་དབང་སྤྱོད་རྒྱུ་སླར་གསོ་བྱ་རྒྱུའི་གནད་དོན་མེད་ལ་སྤྱི་ཚགས་ཀྱི་ལམ་ལུགས་གཞན་པ་ཞིག་ལག་ལེན་བསྟར་རྒྱུའི་གནད་དོན་ཡང་མེད་པས༌།རྒྱལ་ཁབ་གཅིག་ལ་ལམ་ལུགས་གཉིས་ཤང་ཀང་བས་ཤང་ཁང་སྐྱོང་བ་ཨའོ་མན་བས་ཨའོ་མན་སྐྱོང་བ་ཚད་མཐོའི་རང་སྐྱོང་བཅས་ཀྱི་དཔེ་དབྱིབས་སྤྱོད་མི་རུང་བ་སྨོས་མེད་ཡིན།ཏཱ་ལའི་བླ་མ་ཕྱོགས་ཀྱིས་ཀྲུང་གོའི་རྩ་ཁྲིམས་ཀྱི་དར་རྟགས་འཕྱར་ནས་རང་སྐྱོང་ངོ་མ་ཟེར་བ་བཏོན་པ་ནི་དོན་དངོས་ཐོག་ཀྲུང་གོའི་མི་རིགས་ས་ཁོངས་རང་སྐྱོང་ལམ་ལུགས་ཁས་མི་ལེན་པ་དང༌།ཀྲུང་དབྱང་གཅིག་གྱུར་འགོ་འཁྲིད་ཁས་མི་ལེན་པར་ཁོ་པ་ཚོའི་ཆབ་སྲིད་ཀྱི་ཇུས་བཀོད་གཞིར་བཟུང་ལམ་ལུགས་གཞན་ཞིག་ལག་ལེན་བསྟར་རྒྱུའི་རེ་ངན་བཅངས་པ་དེ་རེད།